CELEX: 62019TN0103
Language: lt
Date: 2019-02-20 00:00:00
Title: Byla T-103/19: 2019 m. vasario 20 d. pareikštas ieškinys byloje Mende Omalanga/Taryba

15.4.2019   
            
            
               LT
            
            
               Europos Sąjungos oficialusis leidinys
            
            
               C 139/84
            
         
      2019 m. vasario 20 d. pareikštas ieškinys byloje Mende Omalanga/Taryba
      (Byla T-103/19)
      (2019/C 139/85)
      Proceso kalba: prancūzų
      
         Šalys
      
      
         Ieškovas: Lambert Mende Omalanga (Kinšasa, Kongo Demokratinė Respublika), atstovaujamas advokatų T. Bontinck, P. De Wolf, M. Forgeois, ir A. Guillerme
      
         Atsakovė: Europos Sąjungos Taryba
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2018 m. gruodžio 10 d. Tarybos sprendimą (BUSP) 2018/1940 tiek, kiek pagal jį ieškovas paliktas Sprendimo 2010/788/BUSP II priede pateiktame sąraše (eilės Nr. 11);
               
            
                  —
               
               
                  panaikinti 2018 m. gruodžio 10 d. Tarybos įgyvendinimo reglamentą (ES) 2018/1931 tiek, kiek pagal jį ieškovas paliktas Reglamento (EB) 1183/2005 Ia priede pateiktame sąraše (eilės Nr. 11);
               
            
                  —
               
               
                  pripažinti Sprendimo 2010/788/BUSP 3 straipsnio 2 dalies a punkto ir Reglamento (EB) 1183/2005 2b straipsnio 1 dalies a punkto nuostatas neteisėtomis;
               
            
                  —
               
               
                  priteisti iš Tarybos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas teisės į gynybą pažeidimu, įskaitant pareigos nurodyti motyvus, kuriais būtų galima pateisinti priemones ir užtikrinti veiksmingą teisminę gynybą, pažeidimą, taip pat teisės būti išklausytam pažeidimu.
               
            
                  2.
               
               
                  Antrasis ieškinio pagrindas grindžiamas akivaizdžia vertinimo klaida, kiek tai susiję apie ieškovo dalyvavimu darant veiksmus, kliudančius visuotiniu sutarimu ir taikiai rasti sprendimą siekiant surengti rinkimus Kongo Demokratinėje Respublikoje.
               
            
                  3.
               
               
                  Trečiasis ieškinio pagrindas grindžiamas teisės į privatų gyvenimą ir proporcingumo principo pažeidimu.
               
            
                  4.
               
               
                  Ketvirtasis ieškinio pagrindas grindžiamas tuo, kad 2010 m. gruodžio 20 d. Tarybos sprendimo 2010/788/BUSP dėl ribojamųjų priemonių Kongo Demokratinei Respublikai, ir kuriuo panaikinama Bendroji pozicija 2008/369/BUSP (OL L 336, 2010, p. 30), 3 straipsnio 2 dalies a punkto nuostatos, taip pat 2005 m. liepos 18 d. Tarybos reglamento (EB) Nr. 1183/2005, nustatančio tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai (OL L 193, 2005, p. 1), 2b straipsnio 1 dalies a punkto nuostatos netaikomos. Šiuo klausimu ieškovas tvirtina, kad nurodytuose straipsniuose apibrėžti teisiniai kriterijai, kuriais remtasi įrašant ieškovą į nagrinėjamus sąrašus, pažeidžia Sąjungos aktų numatomumo principą ir proporcingumo principą, kiek jais Tarybai suteikiama neteisėta ir neribota diskrecija.